13/10/2009 | Administración LocalMunicipal
Ferrol
Bases da convocatoria do orzamento de acción social para o financiamento dun proxecto de cooperación para o desenvolvemento

Dende o Excmo. Concello de Ferrol, en Pleno acordouse destinar unha partida do Orzamento de Acción Social a Cooperación para o Desenvolvemento. Estas bases rexen a adxudicación de 38.000 €, pertencentes a dita partida, que serán destinados a un proxecto a realizar por organizacións non gobernamentais de desenvolvemento con presenza real en Galicia: asociacións, entidades e organizacións con personalidade xurídica e sen ánimo de lucro; que teñan relación con entidades de cooperación ao desenvolvemento. Para poder levar a cabo o financiamento de dito proxecto ten que cumprir coas bases seguintes: TÍTULO PRIMEIRO.–Obxecto da convocatoria TÍTULO SEGUNDO.–Candidatos/as á convocatoria TÍTULO TERCEIRO.–Prioridades na concesión TÍTULO CUARTO.–Documentación e presentación das candidaturas TÍULO QUINTO.–Xurado e procedemento de valoración TÍTULO SEXTO.–Xustificación dos proxectos TÍTULO SÉPTIMO.–Entrega da axuda e sinatura do convenio TÍTULO OCTAVO.–Difusión e publicidade ANEXO I.–Modelo de solicitude ANEXO II.–Datos da entidade solicitante ANEXO III.–Proxecto de actuación ANEXO IV.–Declaración responsable TÍTULO PRIMEIRO.–Obxecto da convocatoria 1. Esta convocatoria ten como obxecto principal, premiar os esforzos de iniciativas e proxectos desenvolvidos no ámbito da Cooperación para o Desenvolvemento, facendo especial fincapé naqueles que cumpran as seguintes características: a) Que se realicen en países non desenvolvidos, cun IDH mediano e baixo. b) Que os seus obxectivos se centren na procura dun desenvolvemento participativo, endóxeno, que conleve a transformación social das realidades do sur e que teñan no eido local e comunitario o seu espazo principal de intervención facendo especial fincapé na cobertura de necesidades básicas, infraestrutura e promoción do tecido económico, gobernabilidade democrática, saúde, educación, conservación de medio ambiente, etc. e en actuacións con efectos duradeiros. O financiamento de casos de emerxencia acreditada só se fará de maneira excepcional. c) Que pidan beneficiarse dos mesmos a cidadanía en xeral, sen que se discrimine por razón de etnia, confesión relixiosa, etc destacando especialmente a superación da discriminación por razón de xénero. d) Que se respecte e potencie a idiosincrasia do pobo beneficiario e do seu medio ambiente. II. A esta convocatoria non se poderán presentar proxectos de sensibilización que teñan como beneficiarios/as a cidadanía de Galicia. III. A posta en marcha do proxecto terá que desenvolverse ao longo do período 2009-2010. IV. A Convocatoria terá unha dotación económica de 38.000 €. TÍTULO SEGUNDO.–Candidatos/as á convocatoria. A Área de Solidariedade, Cooperación e Voluntariado do Concello de Ferrol poderá conceder a axuda a:  Organizacións non Gobernamentais de Cooperación ao Desenvolvemento e de Solidariedade (ONGDs) con presenza real en Galicia.  Asociacións, Entidades e Organizacións con personalidade xurídica e sen ánimo de lucro e que teñan relación con entidades de cooperación ao desenvolvemento.  ONGDs de países non desenvolvidos que teñan un interlocutor válido e recoñecido ante o Fondo, a Coordinadora Galega de ONGDs e/ou o Concello de Ferrol.  Quedan excluídas as Entidades Gobernamentais de Cooperación, institucións financeiras e formación políticas. TÍTULO TERCEIRO.–Prioridades na concesión. a) Terán preferencia aqueles proxectos que conteñan os criterios seguintes: 1. Que estean dirixidos aos grupos menos favorecidos e que favorezan as súas condicións de vida. Valorarase o número de persoas que se beneficiará da axuda.2. Que o ámbito de actuación sexan aqueles países que se contemplan como prioridades xeográficas dentro do Plan Director Galego ou do Plan Director Estatal.3. Que impliquen e fomenten a participación das persoas beneficiarias en todas e cada unha das partes do proxecto: na concepción, realización, xestión e avaliación.4. Que teña perspectiva de futuro tendo en conta a continuidade do proxecto aínda que se acabe a axuda exterior (autosuficiencia económica) e se son levadas inicialmente polo cooperación exterior que teñan en conta e garantan a súa continuidade a longo prazo con responsables locais (autosuficiencia loxística) 5. Que haxa unha concepción integral do desenvolvemento e dean soporte ás organizacións de base excluíndo aquelas actividades que pretendan promocionar calquera tipo de opción relixiosa, política, etc, ou actividades que fomenten a discriminación por razón de xénero.6. No caso de que as accións sexan de carácter produtivo deben axudar á constitución de recursos financeiros que poidan ser de utilidade para outros proxectos ou actividades posteriores(fondos de rotación, préstamos, etc.) 7. Que presenten obxectivos de desenvolvemento concretos, claros, avaliables e factibles nun prazo razoable.8. Promover a igualdade de xénero.9. Que fomenten e respecten o medio ambiente.10. Que sexan promovidas por ONGDs ou entidades do país beneficiario, responsabilizándose da execución e que ofrezan un equipo responsable para levar a cabo o proxecto.11. Que fomenten á creación dunha nova infraestrutura socioeconómica na zona onde se execute, e/ou á adquisición de bens de equipamento, e/ou á consecución do capital necesario para a formación de microempresas comunitarias, e/ou á capacitación e promoción do persoal executor do proxecto.12. Que se teña en conta a participación de entidades municipalistas nas súas diferentes fases e que se adecúen ás características das obrigas e funcións básicas a desenvolver polas entidades locais.13. En canto a formulación do proxecto valorarase a fundamentación, a claridade e coherencia interna da presentación, a achega de documentación complementaria, que sexan cuantificabeis mediante orzamentos detallados e fidedignos, e a idoneidade dos parceiros.14. Que se impulse a participación activa das asociacións de inmigrantes asentadas na comunidade galega no compromiso ao desenvolvemento local das súas comunidades de orixe. b) En relación coa ONGD ou entidade solicitante, valorarase: 1. Que a ONGD ou entidade solicitante, sen ánimo de lucro, estea constituída legalmente e acredite un mínimo de dous anos de experiencia na execución de proxectos de cooperación ao desenvolvemento.2. A capacidade de mobilizar a solidariedade e os recursos privados, así como de acadar subvencións doutros organismo.3. Que teña a capacidade de soster as accións subvencionadas.4. Que conte cunha traxectoria contrastada no desenvolvemento de actividades de sensibilización na Comunidade Autónoma. TÍTULO CUARTO.–Documentación e presentación das candidauras. A documentación a presentar con cada proposta será a seguinte: – Solicitude cos datos da entidade e da persoa ou persoas responsables da supervisión do proxecto, que deberá asinala aceptando en nome da organización estas bases (anexo 1). – Descrición do proxecto (anexo II). – Declaración responsable (anexo III) – Fotocopia do CIF. – Certificación da inscrición no rexistro de Axentes de Cooperación para o desenvolvemento da Xunta de Galicia ou nos estatutos da entidade. – Declaración na que conste o compromiso de aportar a diferenza directamente ou por financiamento de terceiros, entre o custo total do proxecto aceptado e a axuda ou subvención concedida, no seu caso. En relación co proxecto as entidades solicitantes presentarán o proxecto concreto de actuación que constará da localización detallada (achegar un mapa), xustificación do proxecto, obxectivos e fins que se perseguen, número e tipo de beneficiarios, descrición da metodoloxía de traballo, proposta detallada das actividades a realizar, o orzamento especificado por partidas, en euros, facendo constar a cantidade que se solicita ao Concello e as que aportarán outras administracións, no seu caso. Ademais, a Área de Solidariedade, Cooperación e Voluntariado do Concello poderá solicitar á ONGD un balance dos dous últimos anos, especificando as subvencións recibidas, a súa orixe e a súa confía, así como os recursos propios xerados, e un informe dos recursos humanos cos que conta. No caso en que a solicitude se faga conxuntamente entre unha ONGD do Norte e unha ONGD do Sur, presentarase a seguinte documentación do parceiro: estatutos, memoria explicativa onde se indique a súa forma xurídica, natureza e obxectivos, significacións de colaboracións anteriores e unha avaliación dos resultados obtidos. Abrirase un prazo de presentación de candidaturas de trinta días naturais, a partir da publicación da convocatoria no Boletín Oficial da Provincia. Tamén se realizarán anuncios en medios de comunicación local e na web municipal, co fin de difundilo o máximo posible. As propostas serán entregadas no Rexistro Xeral Municipal (Praza de Armas, s/n), ou a través dos procedementos establecidos no artigo 38.4 da Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común. No momento da recepción, realizarase unha primeira revisión das propostas, co obxecto de comprobar que todas elas reúnen os requisitos especificados na convocatoria. Naqueles casos no que isto non ocorra, requiriráselle á entidade ou persoa solicitante, que faga unha subsanación da mesma no prazo de dez días hábiles. En caso de non realizarse, a súa candidatura non será tida en conta. A resolución da convocatoria publicarase na páxina web do Concello de Ferrol: www.ferrol.es.Aqueles proxectos non aprobados poderán ser recollidos na Área de Solidariedade, Cooperación e Voluntariado sita no Edificio Social, situado na r/ Sánchez Barcáiztegui, n.° 35-47, C. P: 15401, Ferrol (A Coruña). Transcorridos dous meses dende a publicación da resolución, a Área de Solidariedade, Cooperación e Voluntariado poderá desfacerse da documentación presentada e non retirada. TÍTULO QUINTO.–Xurado e procedemento de valoración. Unha vez expirado o prazo de presentación de candidaturas e subsanados os posibles erros das mesmas constituirase o xurado, que estará formado por: O alcalde-presidente ou persoa en quen delegue, que presidirá o xurado. Un Técnico Municipal da Área de Solidariedade, Cooperación e Voluntariado. Un representante do Fondo Galego de Cooperación e Solidariedade. Tres representantes elixidos entre as entidades que forman parte do Consello Sectorial Municipal de Benestar Social. Un membro de cada grupo político con representación municipal.1. Todos os membros do xurado terán voz e voto e participarán en igualdade na deliberación e acordo da proposta gañadora.2. 0 xurado valorará os proxectos presentados seguindo os criterios de prioridade recollidos no título III destas bases.3. 0 Concello non poderá financiar ou cofinanciar proxectos xa feitos ou a piques de rematar.4. 0 Concello poderá pedir copias adicionais da documentación presentada cando deba tramitar o cofinanciamento perante outras instancias. Así como os informes finais relativos á execución dos proxectos financiados.5. Unha vez que se resolva a convocatoria o Concello requirirá unha entrevista cos responsables dos proxectos, antes de levar a cabo o primeiro ingreso, co fin de establecer pautas de coordinación e seguimento.6. Unha vez firmado o convenio farase efectivo o pago do 50% da cantidade concedida. O restante 50% farase efectivo unha vez estea correctamente xustificada a axuda recibida.7. Non poderán ser engadidos no obxecto das axudas, os desprazamentos das persoas das ONGDs aos países beneficiarios das accións. Os custes derivados dos cambios de divisa non serán asumidos polo Concello de Ferrol. As transferencias aos países do Sur faranse efectivas en euros, sempre que sexa posible.8. As ONGDs poden buscar cofinanciamento para os proxectos presentados sen máis restrición que facelo constar expresamente. No caso en que a axuda solicitada ou aprobada non cubra o custo total do programa deberá constar o compromiso por parte do solicitante de aportar a diferenza, ben directamente ou por medio de financiamento de terceiros. Mentres non se acredite o compromiso de financiamento, o Concello de Ferrol non procederá a transferir a subvención acordada.9. 0 importe das subvencións ou axudas en non poderá exceder, tanto illada coma conxuntamente coas axudas doutras administracións públicas ou entidades privadas, do 100% do custo total da actividade para que se conceden. De ser o caso o Concello reducirá a cantidade acordada ata absorber o exceso.10. A subvención poderá ser retirada, despois da audiencia, ás persoas interesadas, sempre que dos informes de seguimento se deduza que as actividades que se están a levar a cabo non se axustan ao proxecto que foi seleccionado. Todo isto conleva a devolución das cantidades percibidas en virtude desta convocatoria e exerceranse, se é o caso, as accións legais pertinentes para esixir o reintegro correspondente. A ONGDs adxudicataria deberá colaborar nas inspeccións que poidan ser levadas a acabo dende o Concello de Ferrol acerca do proxecto. TÍTULO SEXTO.–A xustificación do proxecto.1. A partires da concesión da primeira parte da subvención, o Concello poderá solicitar da ONGD ou entidade adxudicataria, a remisión dun informe semestral sobre a execución do proxecto, que incluirá unha memoria explicativa acompañada dunha xustificación económica e de fotografías das actividades realizadas.2. A xustificación dos gastos realizados farase por medio de facturas orixinais, copias compulsadas ou documentos que acrediten o destino e o uso dos fondos concedidos.3. 0 non cumprimento da xustificación implicará a súa inhabilitación para a percepción de novas axudas, de conformidade co que se establece na lei 3/2003, de 19 de xuño, de cooperación para o desenvolvemento.4. A ONGD solicitante farase responsable do desenvolvemento do proxecto e do correcto uso do financiamento que se conceda. E n todo caso non poderá ser desviado a outros usos diferentes do aprobado. TÍTULO SÉPTIMO.–Entrega da axuda e sinatura do convenio. O fallo do concurso darase a coñecer nun acto público, co fin de achegar o proxecto á cidadanía mediante unha breve descrición do mesmo. Con posterioridade asinarase un convenio entre a entidade e o Concello de Ferrol, onde se marcarán as obrigas e dereitos de ámbalas dúas partes, e entre outros, os seguintes aspectos: – Descrición do proxecto – Importe do financiamento e modo de desembolso – Prazos de execución e procedemento de seguimento e avaliación. TÍTULO OITAVO.–Difusión e publicidade. En toda documentación, información, ou propaganda do proxecto subvencionado, deberase facer constar a colaboración do Concello de Ferrol xuntamente co seL logotipo. Ferrol, 24 de setembro de 2009. Concelleira Coordinadora Delegada da Área de Benestar Social, Muller, Xuventude e Solidariedade. Festas ANEXO I.–Modelo de solicitude 1. DATOS DA ENTIDADE 2. DATOS DO REPRESENTANTE LEGAL EXPÓN: que coñece e acepta as bases da Convocatoria do Orzamento de Acción Social para o financiamento de proxectos de cooperación para o desenvolvemento. Que propón para a concesión de dita axuda, o/s proxecto/s titulado/s e desenvolvidos por. SOLICITA: que sexa aceptada a súa proposta dentro da convocatoria de dito premio. En Ferrol, a. de. de 2009. Asdo.: ANEXO II.–Proxecto de actuación (en caso de presentar máis dun proxecto deberán cubrirse estes campos para cada un deles) 1.–INFORMACIÓN DA ENTIDADE/PERSOA QUE PRESENTA A PROPOSTA. Elaboración dun relatorio descritivo sobre antecedentes e experiencia en proxectos similares.2.–DATOS DO PROXECTO. Axuntarase documentación xustificativa dos méritos alegados. ANEXO III.–Declaración responsable D./D.ª., con NIF., en representación da entidade., DECLARA: 1. Que non está incurso en causas de prohibición, incapacidade ou incompatibilidade establecidas nos artigos 13.2 e 13.3 da Lei 38/2003 de 17 de Novembro Xeral de Subvencións.2. Que está ao día nas obrigas tributarias e coa Seguridade Social.3. Que en caso de recibir a axuda, a subvención económica irá destinada na súa totalidade ao proxecto presentado. En Ferrol, a. de. de 2009. Asdo.: